Lav et referat af nedenstående tekst:

Tekst:
Først var det en delfin i Aalborg Havn. Så var det en hval i Mariager Fjord. Og nu en 300 meter lang slange undsluppet ved Nibe. Selvom den var godt bundet fast, formåede den 300 meter lange slange i weekenden at rive sig løs fra havnen i Nibe. Slangen, der er omkring 15 centimeter tyk, drev efterfølgende ud i Limfjorden, og derfor blev en større eftersøgning sat i gang. Slangen, der er lavet af plastik og som bliver brugt til oprensning af havnen i Nibe, blev fredag eftermiddag fortøjret af arbejdssjakket fra Sloths Naturpleje. Men mandag morgen var den altså væk. - Vi har haft to storme i løbet af vinteren, hvor den også har ligget der, hvor der ikke er sket noget, men jeg tror simpelthen, at det er isen, der har revet den med ud, siger Ole Goldermand Petersen, direktør i Sloths Naturpleje. Derfor blev både politi og Søværnets Operative Kommuna informeret om den forsvundne slange, da den kunne være en risiko for små både. En større eftersøgning af slangen blev igangsat af Sloths Naturpleje, der de seneste to måneder har brugt i forbindelse med uddybningen af Nibe Havn. Og tirsdag formiddag blev slangen så fundet igen halvanden sømil ude i fjorden. - Det er dejligt. Jeg havde aldrig troet, at vi skulle finde den igen. Limfjorden er jo kæmpe stor, når man leder efter sådan en slange på 300 meter, siger Ole Goldermand Petersen. Om slangen har pådraget sig nogle skader efter sin lille udflugt er stadig uvist.

Referat:
En 300 meter lang plastikslange løsrev sig i weekenden fra havnen i Nibe, og en større eftersøgning blev sat i værk. Tirsdag blev slangen indfanget igen.